 Arrintaas dhawr jeer ayaan Madaxweynaha kala hadlay oo aan is lahaa waa dhammaatay maalin waxa igu weheliyey Cabdiraxmaan Ducaale waxse kama tarin, waxa uu Axmed Yusuf ii sheegay in toddoba casho ka hor inta aan xilka laga qaadin ay Madaxweynaha ay habeenimo is-arkeen oo is-calool xaadheen oo ay heshiiyeen, waxa is-qabadku ku sal lahaa arrin soo noqnoqta oo ka soo jeedda hab-beeleedkii lagu soo kabkabay nidaamka dawladnimo ee Somaliland oo marwalba muran iyo is-qabad ka dhex abuurta madaxda. 